Muxtasar Tohirova. Muxtasar Jahongir qizi Tohirova (2000-yil 5-martda tug‘ilgan) — o‘zbek sportchisi, o‘q otish bo‘yicha ishtirok etadi. Pnevmatik miltiqdan o‘q otish bo‘yicha ixtisoslashgan. Olimpiya o‘yinlari ishtirokchisi sanaladi. Tarjimai hol. Muxtasar Tohirova 2000-yil 5-martda tug‘ilgan. U rus va o‘zbek tillarini mukammal biladi. U 2010-yildan o‘q otish bilan shug‘ullana boshladi . Sport faoliyati. U Namanganning “Vatanparvar” klubida ishtirok etadi. Muxtasarning murabbiysi Yelena Kuznesova bo‘ladi . Muxtasar Tohirova 2017-yili o‘smirlar o‘rtasidagi jahon chempionatida ishtirok etgan. Ushbu turnir Germaniyaning Zule shahrida bo‘lib o‘tadi. Yakuniy reytingda u 80-o‘rinni egalladi . Muxtasar 2019-yilda Rio-de-Janeyrodagi jahon chempionatining bir bosqichida ishtirok etadi. Pnevmatik miltiqdan o‘q otish bo‘yicha o‘zbekistonlik sportchi 103-o‘rinni, umumjamoa hisobida 33-o‘rinni olishga muvaffaq bo‘ladi. 2019-yilgi Osiyo chempionatida Muxtasar kattalar o‘rtasidagi qit’a chempionatida debyut qiladi. Dohadagi turnirda o‘zbekistonlik sportchi uch yo‘nalish bo‘yicha bahslashdi. U 10 metrga pnevmatik miltiqdan otish bo‘yicha 41-o‘rinni, 50 metrga pnevmatik miltiqdan otish bo‘yicha uchta pozisiyadan 32-o‘rinni, shuningdek, 10 metrga pnevmatik miltiqdan o‘q otish bo‘yicha jamoaviy bahslarda ishtirok etib, 22-o‘rinni tutadi. 2021-yilda u Qozog‘istondagi xalqaro turnirda g‘alabaga erishadi va COVID-19 pandemiyasi sababli bir yilga qoldirilgan Tokio-2020 Yozgi Olimpiya o‘yinlarida o‘z mamlakatini himoya qilish huquqini oladi. Shu bilan birga, u birato‘la o‘q otishning ikkita turiga yo‘llanma oladi — biri 10 metrdan pnevmatik miltiqdan o‘q otish va yana biri uchta holat bo‘yicha 50 metr masofaga miltiqdan o‘q otish edi. Yaponiyada Muxtasar Tohirova pnevmatik miltiqdan o‘q otish bo‘yicha saralash bosqichini yakunlab, 622,2 ball bilan 33-o‘rinni egallaydi .